බතාවියාව කේන්ද්‍ර කරගනිමින් ඒ අවට සියලු‍ රටවලට සිය බල අධිකාරිය පැතිරවූ ඕලන්ද ජාතිකයෝ තමන් විසින් පාලනය කරන ප්‍රදේශවල බලකොටු සහ කර්මාන්තශාලා ද, ඉදිකළ අතර පෙරදිග රටවල කුළුබඩු, අලි ඇතුන් හා මුතු මැණික් යුරෝපයට ගෙන ගියහ. තමන් බිහිකළ නගර පාලනය සඳහා ඕලන්දයෙන් ම සිවිල් හා හමුදා නිලධාරීන් ස්ථිර කාර්යමණ්ඩල ලෙස ගෙනඒමට මෙම සමාගම කටයුතු කළ අතර එම නිලධාරීන් ආසියානු රටවල කාන්තාවන් සමඟ පැවැත්වූ සම්බන්ධතා හේතුවෙන් ඕලන්ද ආසියා මිශ්‍ර ජන කොටස්ද බිහිවන්නට වූහ. ඔවුන්ගේ ඇඳුම් ආයිත්තම්, ආගම, නීතිය, භාෂාව පමණක් නොව සිතුම් පැතුම් පවා දශක ගණනාවක ඇවෑමෙන් ආසියානු කලාපයේ දේශීය ජනතාව අතර මුල් බැසගත් අතර දේශීය භාෂාවන්ට ද ඕලන්ද වචන පමණක් නොව පුද්ගල නාමයන් පවා එක්විය.
දේශීය භාෂාවන්ට එක් වුනේ මොනවද ?
ඕලන්ද වචන